**Ekskursion til DIT okt. 2024 – faglige opgaver (forberedelse til ekskursion)**

**Opgaver:**

Vi skal på rundvisning, møde en konvertit og overvære en fredagsbøn. I mødet med konvertitten er det vigtigt, at du har **forberedt to-tre gode spørgsmål hjemmefra**! Det er hverken sjovt, høfligt eller fagligt tilfredsstillende at sidde på besøg uden spørgsmål! Jeg forventer derfor, at I bruger tid på at lave nogle gode spørgsmål.

I kan med fordel finde inspiration til spørgsmål i pfd-filen ’Konvertit-islam’ (Kate Østergaard, s. 194 – 201 – som I har arbejde med sammen med Lotte)

Undersøg inden ekskursionen Det Islamiske Trossamfunds hjemmeside – **I skal ud fra hjemmesiden forsøge at danne jer et overblik over, hvilke holdninger DIT (Det Islamiske Trossamfund) har ift. det omgivende samfund** – fx om de er afvisende, inkorporerende eller accepterende ift. det omgivne samfund

**Undersøg desuden hvad formålet med deres hjemmeside er? Brug model 12 side 64.**

Hjemmeside: <http://www.wakf.com/index.php/da/>

Formålet med denne ekskursion er både at opleve islam indefra, men også at benytte ekskursionen til udefra at observere stedet, gruppen, personen (personerne?), som vi møder. Du kan bruge *nedenstående som inspiration* til at forberede din ’deltagerobservation’, dvs. det du ser og hører under besøget.

Når du besøger et helligsted/overværer et ritual skal du på forhånd beslutte, hvad du vil fokusere på? Udarbejde en plan over, hvad du vil holde øje med.

* Du kan fx fokusere på at afklare konvertittens type ud fra Beckfords fem medlemstyper (se grundbog til Religion B model 9 s. 58), hvilket forhold personen har til omverdenen ud fra Wallis’ typologi (se grundbog til Religion B model 7, s. 54). Derudover er det oplagt at se på Lofland/Starks model ift. konvertering (se grundbog til Religion B model 13 s. 66-67) og forsøge at placere den konvertit vi møder ud fra denne model. Og selvfølgelig Rambos model, som I har arbejdet med sammen med Lotte.

NB - ovenstående har I arbejdet med ifm. Kumaré ☺

Kort sagt – I skal prøve at anvende nogle af de religionsfaglige teorier vi har arbejdet med i praksis, dvs. ’i virkeligheden’.

I kan med fordel se dette Screen cast lavet af en gymnasiekollega, Sara Brygger – det opsummerer teorien rigtig fint: <https://www.youtube.com/watch?v=xRBKU-k3Yjc>

Derudover skal I huske på, at vi er på et sted, der både er betydningsfuldt og helligt for en gruppe mennesker. Derfor skal vi opføre os respektfuldt og høfligt.

Husk - vigtigt info fra vores værter:

**Dresscode** - Vi har en dresscode, der inkluderer anstændig påklædning, hvor ben og overarme både for mænd og kvinder dækkes af hensyn til moskeens andre gæster og personale. På forhånd takker vi for jeres forståelse.

**Håndtryk** - Man skal være opmærksom på, at der er nogle muslimer, der ikke ønsker at hilse ved fysisk kontakt, men i stedet med et smil og venligt nik